REPUBLIKA HRVATSKA

OSJEČKO-BARANJSKA ŽUPANIJA

**OSNOVNA ŠKOLA ERNESTINOVO**

ERNESTINOVO, Školska 1

KLASA: 003-01/16-01/ 03

URBROJ: 2158/30-16-1

Ernestinovo, 27. lipnja 2016.

Na temelju člankla 127. Zakona o odgoju i obrazovanju u osnovnoj i srednjoj školi („NN“ br. 87/08., 86/09., 92/10., 105/10., 90/11., 16/12., 86/12., 94/13. i 152/14.), članka 38. – 42. Zakona o ustanovama („NN“ br. 76/93., 29/97., 47/99., 35/08), te članka 52. i 60. Statuta Osnovne škole Ernestinovo, Ernetinovo, Školski odbor na sjednici održanoj 27.lipnja 2016. godine, uz prethodnu suglasnost Ministarstva znanosti, obrazovanja i sporta donio je

**O D L U K U**

**o imenovanju ravnatelja škole**

**Damir Škrlec**, prof. tjelesne kulture, VSS, imenuje se ravnateljem Osnovne škole Ernestinovo, Ernestinovo, na vrijeme od pet (5) godina, s danom 1. rujna 2016. godine.

**O b r a z l o ž e n j e:**

Školski odbor Osnovne škole Ernestinovo, Ernestinovo, raspisao je natječaj za izbor i imenovanje ravnatelja škole.

Natječaj je objavljen 16. svibnja 2016. godine u Glasu Slavonije, na web stranici škole, te oglasnoj ploči škole.

U natječajnom postupku zaprimljena je jedna prijava.

Na sjednici Školskog odbora 25. svibnja 2016. godine utvrđeno je da kandidat ispunjava uvjete natječaja.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi održane su sjednice Učiteljskog vijeća, Skupa radnika i Vijeća roditelja, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja.

Nakon provedenog javnog glasovanja, pojedinačnim izjašnjavanjem članova, sa 5 glasova „ZA“ i 0 glasova „PROTIV“,Školski odbor je na sjednici 30. svibnja 2016. godine, sukladno članku 127. stavku 9. Zakona o odgoju i obrazovanju u osnovnoj i srednjoj školi donio Odluku o izboru Damira Škrleca za ravnatelja Osnovne škole Ernestinovo, Ernestinovo.

Sukladno članku 127. stavku 4. i 5. Zakona o odgoju i obrazovanju u osnovnoj i srednjoj školi ministru Ministarstva znanosti, obrazovanja i sporta 3. lipnja 2016. dostavljena je dokumentacija o izboru ravnatelja, preporučenom pošiljkom s povratnom dostavnicom, radi dobivanja prethodne suglasnosti prije imenovanja. Zahtjev je u Ministarstvu zaprimljen 7. lipnja 2016. godine.

Prethodna suglasnost ministra nije uskraćena u roku od 15 dana od dana dostave zahtjeva za suglasnošću te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenog, Školski odbor Osnovne škole Ernestinovo, Ernestinovo, odlučio je kao u izreci ove odluke.

**Pouka o pravnom lijeku:** Svaki prijavljeni kandidat na najtečaj ima pravo pregledati natječajnu dokumentaciju i u roku od 15 dana od dana primitka obavijesti o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Ernesinovo, Ernestinovo.

**Predsjednik Školskog odbora:**

Davor Burazin

Dostaviti:

1. Izabrani kandidat, Damir Škrlec
2. Internetska stranica Škole
3. Ministarstvo znanosti, obrazovanja i sporta, Donje Svetice 38, Zagreb
4. Osnivač Osječko-baranjska županija
5. Pismohrana, ovdje